Kjære Rotary venner!

Vi inviterer dere, ledsagere og venner til stort fellesmøte i Rygerkongen på Sola Strand Hotel tirsdag 14. februar 2023 kl 1830. Vi inviterer til debatt om det svært aktuelle temaet:

***Økonomisk rapport 2022 viser at vår region troner suverent på toppen for økonomisk verdiskaping her i landet. Hvordan er forholdet mellom de ressursene fylket/regionen tilfører, og hva vi får tilbake fra Staten?***

* Forfatteren **Kjartan Fløgstad** skrev i 2000 om norsk verdiskaping og forholdet mellom Øst og Vest i boken «Osloprosessen». Hvordan ser bildet ut i dag?
* Dialog omkring «Økonomisk rapport 2022» ved forfatterne, professorene **Ola Kvaløy** og **Ragnar Tveterås** fra Handelshøyskolen ved Universitetet i Stavanger. Hva forteller våre funn? Og hva burde vi kunne forvente av fordelinger nasjonalt?
* Hvilke utfordringer opplever våre næringslivsorganisasjoner? Hvordan tar vi utfordringene fra næringslivet? Adm. direktør for Næringsforeningen i Stavanger-regionen, **Harald Minge** og kommentator **Hilde Øvrebekk** i Stavanger Aftenblad er begge tett på regionens bedrifter.
* Og hvordan oppleves de nasjonale fordelinger av Rogalandsbenken? Hvordan følger Rogalandsbenken opp regionens presserende behov?» spør vi. Benkens leder, stortingsrepresentant **Sveinung Stensland** fra Høyre, tar utfordringen og kommer. Alle fra Rogalandsbenken er invitert.

Vi tror dette er tema som engasjerer mange. Dere inviteres til å sende inn spørsmål før møtet til oss i arrangørkomiteen innen 7. februar. Møteledelsen vil gjøre et utvalg hvis tiden ikke strekker til.

Dette er årets store fellesmøte for alle klubbene i AG1 og AG2-områdene. AG3- klubbene i nord-fylket er også invitert. Vi byr på sosialt samvær med middag - bestående av full buffet og kaffe.

Pris pr person er kr 650,-. Drikke til maten kommer i tillegg.

OBS. Påmelding og betaling skjer via klubbene på forhånd. Det er av hensyn til hotellet og enklere registrering ved ankomst. Bindende påmelding sendes til klubbpresidentene og det betales inn til klubbenes egen bankkonto innen onsdag 1. februar 2023.

Liste med påmelding sendes solveig.flogstad@lyse.net

Vel møtt!

Beste Rotary hilsen

|  |  |
| --- | --- |
| Oddmund HauglandPresident Stavanger **Hafrsfjord** Rotaryklubb | Jostein Soland jostein.soland@lyse.netKarluf Skogen kasko@lyse.netSolveig Fløgstad solveig.flogstad@lyse.net |

  